
[bookmark: _Hlk95396743]ข้อมูลประกอบการพิจารณาจัดตั้งสถาบันพัฒนาฝีมือแรงงานศรีสะเกษ
ส่วนที่ 1 ภาพรวม (25 แห่งเดิม และที่ขอเพิ่มใหม่)
[bookmark: _Hlk95396756](1) เหตุผลความจำเป็นในการจัดตั้งสถาบันฯ ในพื้นที่ 
จังหวัดศรีสะเกษมีเป้าหมายในการพัฒนาจังหวัด “ดินแดนเกษตรปลอดภัย การค้าและการท่องเที่ยวครบวงจร” มุ่งเน้นการพัฒนา “ยกระดับการผลิตสินค้าเกษตรสู่มาตรฐานอย่างครบวงจร” โดยการพัฒนาสินค้าเกษตรให้มีคุณภาพมาตรฐานด้วยเทคโนโลยีและนวัตกรรม ส่งเสริมการตลาดหลากหลายช่องทางและให้เกษตรกรมี
จิตวิญาณเป็นผู้ประกอบการ เพื่อสร้างเศรษฐกิจที่เข้มแข็ง และส่งเสริมเศรษฐกิจฐานรากของภาคการเกษตรให้มีรายได้ที่มั่นคง มีคุณภาพชีวิตที่ดีและเกิดความยั่งยืนในภาพรวมของจังหวัดศรีสะเกษประกอบกับจังหวัดศรีสะเกษ
ถูกกำหนด Positioning ด้านการเกษตรที่จะสร้างมูลค่า ตามทิศทางการพัฒนาภาคตะวันออกเฉียงเหนือ
พ.ศ. 2566 - 2570 มีการส่งเสริมการเกษตรในรูปแบบแปลงใหญ่ จำนวนโคเนื้อ สูงที่สุดในกลุ่มจังหวัด และที่สำคัญด้านการเกษตร คุณภาพการเกษตร และเกษตรอุตสาหกรรมยังต้องมีการพัฒนาเพิ่มเติม ปี 2564 ผู้มีงานทำตามอาชีพสำคัญ อันดับแรก คือ ผู้ปฏิบัติงานที่มีฝีมือด้านการเกษตรและการประมง จำนวน 387,949 คน
(ร้อยละ 69.25) สำนักงานพัฒนาฝีมือแรงงานศรีสะเกษ จำเป็นต้องพัฒนาฝีมือแรงงานกำลังแรงงานภาคการเกษตร เพื่อเพิ่มประสิทธิภาพการผลิตและเพิ่มประสิทธิภาพของแรงงานให้ปรับเปลี่ยนจากการเกษตรแบบดั้งเดิม (Traditional Farming) ในปัจจุบันไปสู่การเกษตรสมัยใหม่ที่เน้นการบริหารจัดการและเทคโนโลยี (Smart Farming) โดยเกษตรกรต้องมีรายได้มากขึ้นและเป็นเกษตรกรแบบเป็นผู้ประกอบการ (Entrepreneur)
ซึ่งตอบโจทย์ยุทธศาสตร์ชาติด้านการสร้างขีดความสามารถในการแข่งขันและทิศทางของจังหวัด จะให้เป็นเกษตรที่จะสร้างมูลค่า 
	(2) บทบาทและทิศทางการดำเนินงานของกรมในอนาคต
 (2.1) บทบาทผู้ขับเคลื่อนนโยบาย(Policy Advisor)
	(2.1.1) ผลักดันกลไกบูรณาการผ่านคณะอนุกรรมการพัฒนาแรงงานและประสานงานการฝึกอาชีพ
จังหวัด (กพร.ปจ.) โดยมีวัตถุประสงค์ เพื่อบูรณาการแผนงาน โครงการ  งบประมาณ ฯลฯ  โดยมีรูปแบบ คือ การร่วมประชุม เพื่อถ่ายทอดนโยบายรัฐบาล ทิศทางการขับเคลื่อน และแนวทางร่วมดำเนินการ และจัดทำแผนพัฒนากำลังคน แผนปฏิบัติการ และติดตามประเมินผล  มีปัจจัยความสำเร็จที่จะร่วมดำเนินการ คือ  มหาวิทยาลัยราชภัฎศรีสะเกษ ที่เปิดการ มีการสอนในสาขาเกษตรเพื่อเป็นวิทยากร วัสดุอุปกรณ์ สถานที่  เพื่อร่วมกันพัฒนาทักษะด้าน  Smart Farmer /Young Smart Farmer และกลุ่มที่ประกอบอาชีพการเกษตรอยู่แล้ว และพัฒนาทักษะวางแผน การตลาด และการบริหารจัดการ
การผลผลิต(เกษตรอัจฉริยะ เกษตรแปรรูป เกษตรมูลค่าสูง) ส่วนราชการ  หน่วยงานในสังกัดกระทรวงแรงงาน  ภาครัฐ ภาคเอกชน  ส่วนท้องถิ่น ภาคประชาสังคม และผู้ทรงคุณวุฒิ ร่วมในการบูรณาการแผนงาน โครงการ งบประมาณ ชี้พื้นที่เป้าหมายสำคัญ ความต้องการของตลาดแรงงาน แหล่งเงินทุน โดยการร่วมจัดทำแผนพัฒนากำลังคน ประจำปี และระยะ 3  กลุ่มเป้าหมายคือ  คือ กำลังแรงงานใหม่ สาขาการเกษตร  และผู้ประกอบอาชีพด้านการเกษตรในกลุ่มแปลงใหญ่ ซึ่งมีกระจายอยู่ทั้ง 22 อำเภอ ( ข้าว พืชเศรษฐกิจสำคัญ ปลูกหอมแดง กระเทียม) จำนวนโคเนื้อ สูงที่สุดในกลุ่มจังหวัด
(2.1.2) ผลักดันให้เกิดการทำข้อมูล Big Data ด้านกำลังแรงงาน เพื่อใช้ประโยชน์ร่วมกันในพื้นที่
	 (2.2) ผู้กำกับดูแล (Regulator)
	บทบาทเดิม จะเป็นผู้ดำเนินการทดสอบมาตรฐานฝีมือแรงงานแห่งชาติ และประเมินรับรองความรู้ความสามารถ ซึ่งมีข้อจำกัดในอัตรากำลัง ส่งผลให้สำนักงานฯ ผลิตกำลังแรงงานให้มีมาตรฐานฝีมือแรงงานและช่างที่ต้องปฏิบัติให้ถูกต้องตามกฎหมาย มีจำนวนไม่เพียงพอกับความต้องการของตลาดแรงงาน แต่บทบาทใหม่          ในการกำกับดูแลภาคการศึกษาทั้งภาครัฐและเอกชน เข้ามาร่วมดำเนินการ การขออนุญาตจัดตั้ง เป็นศูนย์ทดสอบมาตรฐานฝีมือแรงงาน กำกับดูแลการดำเนินงานของศูนย์ประเมินความรู้ความสามารถที่ได้รับอนุญาตตามมาตรา 26/4 (2) กำกับดูแลผู้ปฏิบัติงานในสาขาอาชีพควบคุม ฯลฯ จะช่วยพัฒนากำลังแรงงานให้มีคุณภาพ ได้มาตรฐานและทำงานถูกต้องตามกฏหมายที่ควบคุมได้มากขึ้น มีโอกาสมีงานทำ และ สร้างขีดความสามารถในการแข่งขัน โดยปัจจุบันมีเครือข่ายที่จะกำกับดูแล จำนวน 9 แห่ง/ 7 สาขาอาชีพเป็นหน่วยงานในสังกัดอาชีวศึกษาทั้งภาครัฐและภาคเอกชน เป็นประกอบด้วย  วิทยาลัยเทคนิคเทคโนโลยีบริหารธุรกิจรักไทย ขุขันธ์ วิทยาลัยเทคนิคกันทรารมย์/กันทรลักษ์ /อำเภอเมืองศรีสะเกษ  วิทยาลัยการอาชีพขุนหาญ/ อำเภอเมืองศรีสะเกษ/ขุขันธ์  วิทยาลัยอาชีวศึกษาจุลมณีอุทุมพรพิสัย วิทยาลัยเทคโนโลยีศรีสะเกษบริหารธุรกิจ (SBAC กันทรลักษ์) โดยเป็นศูนย์ทดสอบในสาขาช่าง เช่น สาขาช่างไฟฟ้าภายในอาคาร ระดับ 1 สาขาช่างซ่อมรถยนต์ระดับ 1  สาขาพนักงานการใช้คอมพิวเตอร์ (ประมวลผลคำ) สาขาช่างเชื่อมทิก ระดับ 1 และช่างเครื่องปรับอากาศในบ้านฯ ระดับ 1 มีเป้าหมายที่จะเร่งดำเนินการทดสอบมาตรฐานฝีมือแรงงานให้กับกำลังแรงงานให้ได้ จำนวน 6,464 คน ภายในปี 2568 ได้นำเทคโนโลยีและสารสนเทศเข้ามาใช้ เช่น ระบบ E-testing มาใช้ในกิจกรรมการกำกับและตรวจสอบมาตรฐานของศูนย์ทดสอบที่ได้รับอนุญาตจากสำนักงานข้างต้น ทำให้สามารถลดระยะเวลาและประหยัดงบประมาณในการเข้าไปตรวจสอบศูนย์ทดสอบที่ได้อนุญาต 
	(2.3) ผู้ส่งเสริม/ประสาน/อำนวยการ (Facilitator)
[bookmark: _GoBack] 		   ส่งเสริมให้ผู้ประกอบการ หรือผู้ประกอบอาชีพจัดทำมาตรฐานฝีมือแรงงานของตนตามมาตรา 26 แห่งพระราชบัญญัติส่งเสริมฯ พ.ศ. 2545 ปัจจุบันมี  3 สาขา คือ สาขาพนักงานผสมคอนกรีตมวลเบาระดับ 1 ของ หจก.อุบลออกแบบและก่อสร้าง (2539) สาขาพนักงานผลิตเทอร์โมพลาสติกสะท้อนแสงสำหรับทำเครื่องหมายจราจรบนผิวทาง ระดับ 1 บริษัทเอกวิวัฒน์อุตสาหกรรม จำกัด และสาขาแส่วผ้าระดับ 1 ของกลุ่มวิสาหกิจชุมชน ปักแส่วผ้าบ้านตรอยมีเป้าหมายที่จะส่งเสริมการจัดทำมาตรฐานฯของตนในพื้นที่ รวม 3 ปี 3 แห่ง และส่งเสริมให้มีการจัดตั้งศูนย์ฝึกอบรมฝีมือแรงงาน และทดสอบมาตรฐานฯ เพิ่มและบริหารจัดการเงินกองทุนพัฒนาฝีมือแรงงาน มีเป้าหมายที่จะส่งเสริมสนับสนุนการกู้ยืมเงินกองทุนฯ ปีละ 1,000,000 บาท ได้นำระบบระบบ PRB service           มาใช้ในการส่งเสริมการพัฒนาฝีมือแรงงานในสถานประกอบกิจการ ทำให้สามารถลดระยะเวลาและประหยัดงบประมาณในการลงพื้นที่เข้าไปตรวจเอกสาร 
	(2.4) ผู้ดำเนินการ(Operator)
		   บทบาทใหม่ ในการเป็นผู้ดำเนินการเอง คือการ ตรวจ  วิเคราะห์หลักสูตร เพื่อพิจารณารับรองหลักสูตรและค่าใช้จ่ายในการฝึกอบรมของสถานประกอบกิจการตามพระราชบัญญัติส่งเสริมฯ พ.ศ. 2545 ฝึกอบรมฝีมือแรงงานในสาขาอาชีพที่ขาดแคลนและตามความต้องการของตลาดแรงงานทดสอบมาตรฐานฝีมือแรงงานแห่งชาติในสาขาที่ไม่มีความพร้อมหรือไม่เพียงพอต่อความต้องการ
(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี)
[bookmark: _Hlk95315491]	     ตัวชี้วัดเชิงปริมาณ กำลังแรงงานภาคการเกษตรได้รับการส่งเสริมการพัฒนากระบวนการผลิตแบบครบวงจร ส่งเสริมการพัฒนาผลิตภัณฑ์ บรรจุภัณฑ์ การขนส่งและโลจิสติกส์ (เกษตรอัจฉริยะเกษตรแปรรูปเกษตรมูลค่าสูง) จำนวน ปีละ 10 กลุ่ม รวม 3 ปี  30 กลุ่ม  และได้รับการพัฒนาทักษะด้าน Smart Farmer /Young Smart Farmer ปีละ 2 กลุ่ม รวม 3 ปี  6 กลุ่ม)  ศูนย์ทดสอบมาตรฐานฝีมือแรงงาน เพิ่มขึ้น 3 แห่ง และศูนย์ประเมินรับรองความรู้ความสามารถ เพิ่มขึ้น 2 แห่ง
	- กลุ่มแรงงานภาคการเกษตร มีผลิตภาพแรงงานเพิ่มขึ้น ไม่น้อยกว่าร้อยละ  10 
ส่วนที่ 2 เหตุผลประกอบการจัดตั้งสถาบันฝีมือแรงงานจังหวัด รายจังหวัด (25 จังหวัดเดิม + 20 จังหวัดใหม่)
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	- สำนักงานพัฒนาฝีมือแรงงานศรีสะเกษมีเป้าหมายขับเคลื่อนงาน ภาคการเกษตรได้ตามเป้าหมายของจังหวัดในเรื่องการส่งเสริมการพัฒนากระบวนการผลิตแบบครบวงจร ส่งเสริมการพัฒนาผลิตภัณฑ์ บรรจุภัณฑ์ การขนส่งและโลจิสติกส์ และส่งเสริมช่องทางการตลาด ซึ่งประชากรส่วนใหญ่ประกอบอาชีพด้านการเกษตร กอรปกับ จังหวัดศรีสะเกษ ถูกกำหนด Positioning ด้านการเกษตรที่จะสร้างมูลค่า ถือเป็นโอกาสสำคัญในการพัฒนากำลังแรงงานด้านการเกษตร เพื่อรองรับการเป็นฐานการผลิตเกษตรสร้างมูลค่า (ข้าว และพืชเศรษฐกิจสำคัญ คือ ยางพารา มันสำปะหลัง อ้อย ข้าวโพดเลี้ยงสัตว์) นอกจากนี้ เป็นแหล่งปลูกหอมแดงมากที่สุดของประเทศ ยังมีการส่งเสริมการเกษตรในรูปแบบแปลงใหญ่ มีจำนวนโคเนื้อ สูงที่สุดที่ในกลุ่มจังหวัด 

	2. เป้าหมายการพัฒนากำลังแรงงานของจังหวัด 
	      มุ่งเน้นการพัฒนากำลังแรงงานในสาขา Smart Farmer เนื่องจาก กำลังแรงงานที่ทำงานอยู่ภาคในภาคเกษตร จำนวน 436,449 คน (ร้อยละ 87.14)  เป็นกำลังหลักของจังหวัด และจะพัฒนาเกษตรดั้งเดิม ให้เป็นSmart Farmer /Young Smart Farmer/เกษตรอัจฉริยะ เกษตรแปรรูป เกษตรมูลค่าสูง วิธีการขับเคลื่อนการพัฒนาฝีมือแรงงานในจังหวัดศรีสะเกษ เพื่อให้บรรลุผลใช้บทบาท กพร.ปจ ขับเคลื่อนประสาน ดำเนินการ ติดตาม และกำหนดพื้นที่ (Zoning) การพัฒนาตามกลุ่มการเกษตร กลุ่มแปลงใหญ่  (ข้าว พืชเศรษฐกิจสำคัญ และปศุสัตว์) ซึ่งมีทุกอำเภอ

	3. ความต้องการกำลังแรงงานจังหวัด (Demand)
	      จังหวัดศรีสะเกษ มีประชากรที่อยู่ในวัยทำงานหรืออายุ 15 ปีขึ้นไป จำนวน 811,215 คน จำแนกเป็น ผู้อยู่ในกำลังแรงงาน 566,853 คน ได้แก่ ผู้มีงานทำ 560,241 ผู้ว่างงาน 4,005 คน (รอฤดูกาล 2,607 คน ขณะที่ผู้ไม่อยู่ในกำลังแรงงาน มีจำนวน 244,361 คน กลุ่มอุตสาหกรรมที่ต้องการแรงงานมากที่สุด คือ การขายส่ง และการขายปลีก การซ่อมยานยนต์และจักรยานยนต์ สำหรับแนวโน้นของกำลังแรงงานที่จำเป็นในอนาคตของจังหวัดศรีสะเกษ ส่วนใหญ่จะเป็นกำลังแรงงานภาคการเกษตร เนื่องจากจังหวัดศรีสะเกษ มีการส่งเสริมการเกษตรแบบแปลงใหญ่ 22 อำเภอ จำนวน 22 ชนิด 381 แปลง เกษตรกร 27,999 ราย ประกอบกับมีแรงงานนอกระบบจำนวน 494,888 คน ของประชากรที่มีงานทำ โดยส่วนใหญ่จะทำงานในภาคเกษตรและประมง จำนวน 437,464 คน 

	4. การพัฒนากำลังแรงงาน (Supply)
	   บทบาทที่สถาบันพัฒนาฝีมือแรงงานศรีสะเกษ ดำเนินการเพื่อเร่งพัฒนากำลังแรงงานในพื้นที่ โดยการยกระดับการผลิตสินค้าเกษตรสู่มาตรฐานอย่างครบวงจร ตามแผนพัฒนาจังหวัดศรีสะเกษ รูปแบบและวิธีการพัฒนาภาคการเกษตรของจังหวัด ดังนี้
1. ส่งเสริมและสนับสนุนให้ภาครัฐ และภาคเอกชน สถานศึกษาเข้ามีบทบาทในการพัฒนากำลังแรงงาน ได้แก่ สำนักงานเกษตรและสหกรณ์จังหวัด สำนักงานสภาเกษตรกรจังหวัด สำนักงานเกษตรจังหวัด มหาวิทยาลัยราชภัฏศรีสะเกษ อาชีวศึกษาจังหวัด           เป็นต้น
2. สรรหาเครือข่ายร่วมพัฒนากำลังแรงงานให้มีการจัดตั้งศูนย์ทดสอบมาตรฐาน ปัจจุบันมีจำนวน 9 แห่ง/ 7 สาขาอาชีพ เช่น สาขาอาชีพช่างไฟฟ้าภายในอาคารระดับ 1 สาขาอาชีพช่างเครื่องปรับอากาศภายในบ้านและการพาณิชย์ขนาดเล็ก ระดับ 1 เป็นต้น โดยสถาบันฯ มีหน้าที่กำกับ ดูแลการดำเนินงานให้เป็นไปตามระบบประกันคุณภาพของศูนย์ทดสอบมาตรฐานฝีมือแรงงาน
3. หลักสูตรการพัฒนาที่เหมาะสมในพื้นที่ เช่น หลักสูตรการติดตั้งและบำรุงรักษาระบบผลิตไฟฟ้าจากเซลล์แสงอาทิตย์ทำให้ลดต้นทุนการผลิตในการใช้ไฟฟ้าในภาคการเกษตร/หลักสูตรการใช้เทคโนโลยีการควบคุมระบบน้ำอัตโนมัติผ่านสมาร์ทโฟน/หลักสูตรแปรรูปผลผลิตทางการเกษตร

	5. กลไกการพัฒนากำลังแรงงาน
	สำนักงานพัฒนาฝีมือแรงงานศรีสะเกษ  มีการพัฒนากำลังแรงงานในพื้นที่ นอกเหนือจากกพร.ปจ คือ หน่วยงานภาคการศึกษาระดับอาชีวศึกษาทั้งภาครัฐและภาคเอกชนในการยกระดับ การเป็นศูนย์ทดสอบมาตรฐานฝีมือแรงงาน และรวมแบ่งปันทรัพยากรดำเนินการ เช่น วิทยาลัยเทคนิคเทคโนโลยีบริหารธุรกิจรักไทย ขุขันธ์ เป็นศูนย์ทดสอบ ฯ (สาขาช่างไฟฟ้าภายในอาคาร ระดับ  1  วิทยาลัยเทคโนโลยีศรีสะเกษบริหารธุรกิจ (SBAC กันทรลักษ์) สาขาพนักงานการใช้คอมพิวเตอร์ (ประมวลผลคำ) ระดับ 1 และโรงงานผลิตเส้นก๋วยเตี๋ยวชุนกี่ เข้าร่วมโครงการเพิ่มผลิตภาพ เพื่อลดระยะเวลาในการกระบวนการผลิต และลดการเสียโดยจะร่วมพัฒนากำลังแรงงานใหม่และผู้ประกอบอาชีพด้านเกษตรร่วมกับมหาวิทยาลัยราชภัฎศรีสะเกษ ศูนย์วิจัยพืชสวน พร้อมทั้งเครือข่ายภาคการเกษตร และเครือข่าย YEC 

	6. ประมาณการค่าใช้จ่ายที่เพิ่มขึ้น
	การจัดตั้งหน่วยงานจากสำนักงานพัฒนาฝีมือแรงงานเป็นสถาบันพัฒนาฝีมือแรงงาน
ไม่มีค่าใช้จ่ายเพิ่มขึ้น ยกเว้น ค่าใช้จ่ายเงินประจำตำแหน่งจากตำแหน่งชำนาญการพิเศษ
เป็นตำแหน่งระดับอำนวยการต้น (เงินประจำตำแหน่งอำนวยการต้น (11,200 - 3,500) 
เป็นเงิน 7,700 บาทต่อเดือน และ 92,400 บาทต่อปี) งบลงทุน และงบดำเนินงาน ตามที่ได้รับจัดสรร

	7. ผลสัมฤทธิ์ที่คาดว่าจะได้รับ

	ผลผลิต
1. กำลังแรงงานมีทักษะเพิ่มขึ้นไม่น้อยกว่าร้อยละ 70 
2. แรงงานที่ผ่านการพัฒนามีรายได้เพิ่มขึ้นไม่น้อยกว่าร้อยละ 60 
3. ผลิตภาพแรงงานเพิ่มขึ้นร้อยละ 10 
4. มีมาตรฐานฝีมือแรงงานเฉพาะภาคการเกษตร 3 สาขา
5. มีศูนย์ทดสอบมาตรฐานฝีมือแรงงานเพิ่มขึ้น 3 แห่ง  และศูนย์ประเมินความรู้ความสามารถ เพิ่มขึ้น 2 แห่ง       
     
ผลลัพธ์ 
1. แรงงานมีทักษะเพิ่มขึ้น ตรงตามความต้องการของผู้ประกอบการไม่น้อยกว่าร้อยละ 80
2. แรงงานมีรายได้เพิ่มขึ้น ไม่น้อยกว่า 12,000 – 15,000 บาท
3. ผลิตภาพแรงงานของจังหวัดศรีสะเกษเพิ่มขึ้น ไม่น้อยกว่าร้อยละ 2
ผลกระทบ 
1. แรงงานมีทักษะและรายได้เพิ่มขึ้น ส่งผลให้ประมาณการรายได้ต่อหัวของประชากรเพิ่มขึ้น ร้อยละ 2
2. ผลิตภัณฑ์มวลรวมของจังหวัดเพิ่มขึ้น ร้อยละ 2
        3. ความสามารถในการแข่งขันของจังหวัดศรีสะเกษสูงขึ้น 1 อันดับ



